mai รับหลักทรัพย์ RWI-W1 และ MOONG-W1 เริ่มซื้อขาย 13 ก.ค.
mai รับหลักทรัพย์ RWI-W1 และ MOONG-W1 เริ่มซื้อขาย 13 ก.ค.
10 ก.ค. 2558

ตลาดหลักทรัพย์เอ็ม เอ ไอ (mai) ระบุว่า เอ็ม เอ ไอ รับหลักทรัพย์ใบสำคัญแสดงสิทธิที่จะซื้อหุ้นสามัญ ของ บริษัท ระยองไวร์ อินดัสตรีส์ จำกัด (มหาชน) หรือ RWI โดยใช้ชื่อย่อว่า RWI-W1 และหลักทรัพย์ใบสำคัญแสดงสิทธิที่จะซื้อหุ้นสามัญ ของบริษัท มุ่งพัฒนา อินเตอร์แนชชั่นแนล จำกัด (มหาชน) หรือ MOONG โดยใช้ชื่อย่อว่า MOONG-W1 ซึ่งจะเริ่มซื้อขายในวันที่ 13 ก.ค.นี้
ทั้งนี้ RWI-W1 มีจำนวนใบสำคัญแสดงสิทธิที่เป็นหลักทรัพย์จดทะเบียน 299,982,259 หน่วย อัตราการใช้สิทธิ 1 ใบสำคัญแสดงสิทธิ ต่อ 1 หุ้นสามัญใหม่ ที่ราคาหุ้นละ 1.60 บาท อายุใบสำคัญแสดงสิทธิ 3 ปีนับแต่วันที่ออกใบสำคัญแสดงสิทธิ (วันที่ 30 มิ.ย.58)  โดยมีราคาใบสำคัญแสดงสิทธิ 0.00 บาท สำหรับวันใช้สิทธิครั้งแรก คือวันที่ 15 มี.ค. 59 และวันใช้สิทธิครั้งสุดท้ายวันที่ 29 มิ.ย. 61
ส่วน MOONG-W1 มีจำนวนใบสำคัญแสดงสิทธิที่เป็นหลักทรัพย์จดทะเบียน 23,843,244  หน่วย อัตราการใช้สิทธิ 1 ใบสำคัญแสดงสิทธิ ต่อ 1 หุ้นสามัญใหม่ ที่ราคาหุ้นละ 1 บาท อายุใบสำคัญแสดงสิทธิ 3 ปีนับแต่วันที่ออกใบสำคัญแสดงสิทธิ (วันที่ 2 มิ.ย.58)  โดยมีราคาใบสำคัญแสดงสิทธิ 0.00 บาท สำหรับวันใช้สิทธิครั้งแรก คือวันที่ 30 มิ.ย.58 และวันใช้สิทธิครั้งสุดท้ายวันที่ 1 มิ.ย.61